Milito pri Hispana sucedo

La milito pri Hispana sucedo  esis internaciona konflikto qua duris de 1701 til la signaturo dil traktato di Utrecht en 1713. La kauzo di la milito esis la morto dil rejulo Carlos la 2ma, la lasta reprezentinto di la dinastio Habsburg en Hispania. Carlos, en sua morto-lito, decidis transferar la tota Hispana imperio a sua posnevo Felipe, qua esis nepotulo di Louis la 14ma di Francia. Kun Felipe en la trono di Hispania e samatempe esanta heredanto di la trono di Francia, semblis minacita l'equilibro politikala inter Europana povi.

Por kombatar la kreskanta influo di Louis la 14ma, Anglia, Nederlandana republiko e la Santa Romana imperio unionis por suportar revendiki da Leopold la 1ma, Santa Romana imperiestro, a tota posedaji di Hispania, favore sua filiulo Karolus. Angli, Nederlandani ed Austriani deklaris milito kontre rejio Francia en 1702.

En regioni doplanda, la konflikto divenis interna milito inter le Bourbon (qui recevis suporto de la krono di Kastilia) e le Habsburg Austriana (qui suportesis da la krono di Aragon). La lasta reprezentanti di ca grupo desaparis en 1714 kande Barcelona kapitulacis, ed en 1715 kande Mayorka kapitulacis al armeo del rejo Felipe la 5ma di Hispania. La precipua konsequi por Hispana monarkio esis la perdajo di teritorii en Europa, e la desaparo di la krono di Aragon, qua finis la sistemo di «monarkio federala» o «duala monarkio», del epoko Habsburga. Altra konsequo esis l'instauro di dinastio Bourbon en Hispania.

Referi

Kategorio:18ma yarcento
Kategorio:Historio di Hispania
Kategorio:Militi